cyanic-selkie/wikianc huggingface dataset:
Bajkalsjøen
Hydrologi, vanntemperatur og klima
I gjennomsnitt når isen en tykkelse på 0,4 til 1,2 meter, men på enkelte steder med skruis kan den være over 2 meter. I løpet av denne perioden er temperaturen langsomt stigende på økende dybder i sjøen, og er kaldest i nærheten av den isdekkede overflaten (ca. 0 °C) og når omtrent 3,5–3,8 °C ved en dybde på 200-250 meter. Etter at overflateisen bryter opp, blir overflatevannet langsomt oppvarmet av solen, og i juni blir det øvre ca. 300 meter tykke vannlaget homoterm (samme temperatur i hele) på grunn av vannblanding. Solen fortsetter å varme opp overflatelaget, og på toppnivået i august kan det nå opp til ca. 16 °C i hoveddelene av sjøen og 20 °C i grunne bukter i den sørlige halvparten av innsjøen. I løpet av denne tiden er mønsteret invertert i forhold til vinter og vår, da vanntemperaturen faller med økende dybde. Etter hvert som høsten begynner, faller overflatetemperaturen igjen, og en andre homotermisk periode i de øvre ca. 300 meter opptrer i november. I de dypeste delene av sjøen, fra ca. 300 meter og dypere, er temperaturen svært stabil, med 3,1–3,4 °C, og bare mindre årlige variasjoner. På enkelte steder har man funnet hydrotermale skorsteiner med vann som kan være ca. 50 °C. Disse er for det meste i dypt vann, men lokalt har de også blitt funnet i relativt grunt vann. De har svært liten effekt på sjøtemperaturen på grunn av det store volumet til innsjøen.
Hovedtrekkene ved Bajkalsjøens vær er dets foranderlighet og kontrast skapt av kombinasjonen av orografiske, hydrologiske og atmosfæriske egenskaper, samt topografien rundt innsjøen. Sjøen ligger sentralt i Øst-Sibir, med sitt kontinentale klima preget av skarpe kontraster mellom sommer- og vintertemperaturer. Sjøen har imidlertid noen tegn på et maritimt klima, noe som bidrar til å mildne det harde sibirske klimaet. Bajkal har en forholdsvis mild vinter og kjølig sommer. Forskjellen mellom Bajkalsjøens klima og klimaet i Øst-Sibir blir ganske åpenbart når man sammenligner f.eks. temperaturene i Irkutsk og på sjøen. Selv om avstanden mellom dem er bare 70 kilometer, er desembertemperaturene i Irkutsk −25–30 °C, og bare −15–20 °C ved sjøen. Men i juli, når det er 25–30 °C i Irkutsk, er det bare 15–20 °C ved innsjøen.
Gjennomsnittlig årlig nedbørsmengde i sentrale og nordlige deler av sjøen er 200–350 mm, og 500–900 mm i den sørlige.
Geologi
Bajkalsjøen ble dannet i en riftdal hvor to jordplater sakte beveger seg fra hverandre. Dalen kalles Den bajkalske riftsonen, og er en «ung» og aktiv forkastning som utvider innsjøen med om lag 2,5 centimeter i året. Med en lengde på 636 kilometer og 79 kilometers bredde har Bajkalsjøen den største overflaten av alle ferskvannssjøer i Asia med 31 722 km², og den er med sin maks. dybde på 1 642 meter den dypeste i verden. Bunnen av innsjøen er 1 186,5 meter under havnivået; men under dette ligger et ca. 8 kilometer tykt, 46 000 km³ stort, lag av sedimenter som er avsatt gjennom millioner av år. Bunnen av riftdalen ligger rundt 9 kilometer under sjøens overflate.
Forkastningen som Bajkalsjøen ligger i er også seismisk aktivt; det finnes varme kilder i området, og jordskjelv inntrer med noen få års mellomrom. Sjøen er delt inn i tre bassenger: nord, sentralt og sør, med dybder på henholdsvis 900, 1 600 og 1 400 meter. Bassengene er delt av undersjøiske rygger som hever seg til dybder på 300 meter under vannoverflaten.
Bajkalsjøens alder er anslått til å være 25 millioner år, og den er regnet som den eldste innsjøen i verden. Den er unik blant de store innsjøene som ligger på nordlige breddegrader i den forstand at sedimentene i sjøen ikke er blitt gravd bort av istidsbreene. Boringer foretatt i sedimentene i 1990-årene ga forskere en detaljert oversikt over klimaendringer de siste 6,7 millioner årene.
Flora og fauna
Bajkalsjøen er rik på biologisk mangfold. Den er habitat for mer enn 1 085 arter av planter og 1 550 dyrearter basert på nåværende kunnskap, men de faktiske tallene for begge gruppene antas å være betydelig høyere. Om lag 1000 arter av både planter og dyr er endemiske.
Pattedyr
Bajkalselen (Pusa sibirica) er den eneste selarten i verden som kun lever i ferskvann, og den finnes i hele Bajkalsjøen. Den utgjør en av kun tre ferskvannspopulasjoner av sel i verden; de andre to (i Saimen og Ladoga) er underarter av ringsel, som også forekommer i havet.
Et bredt spekter av landpattedyr finnes i habitatene rundt innsjøen, som brunbjørn, ulv, rødrev, sobel, røyskatt, elg, altajwapiti, rein, sibirsk rådyr, moskushjort, villsvin, ekorn, sibirstripeekorn, murmeldyr, lemen og hare. Frem til den tidlige middelalderen var visenten (eller europeisk bison) tilstede ved sjøen på det største av sin utbredelse.
Fisk
Det er 52 innfødte fiskearter i sjøbassenget, av disse er 27 endemiske. Gruppene Abyssocottidae (dypvannsulker), Comephoridae (bajkalulker) og Cottocomephoridae (ulkefisker) er helt stedegne for sjøen. Alle disse er en del av Cottoidea (underarter av ulkefisker) og er vanligvis mindre enn 20 cm lange. Av spesiell interesse er de to artene av bajkalulker (Comephorus baicalensis og C. dybowskii). Disse langfinnede, gjennomsiktige fiskene lever vanligvis i åpent vann ved dybder på 100–500 m, men forekommer både grunnere og mye dypere. Sammen med visse abyssocottidaer er de de dypeste levende ferskvannsfiskene i verden, og forekommer nær bunnen av sjøen. Bajkalulkene er det primære byttet til bajkalselen og representerer den største fiskebiomassen i sjøen. Utover medlemmer av Cottoidea er det få endemiske fiskearter i sjøbassenget.
Den viktigste lokale arten for fiskeriet er bajkalomul (Coregonus migratorius), en endemisk sikart. Den blir fanget, røkt, og så solgt på markeder rundt innsjøen. Også en annen endemisk sikart lever i sjøen, Coregonus baicalensis. Svart bajkalharr (Thymallus baicalensis), hvit bajkalharr (Thymallus brevipinnis), og bajkalstør (Acipenser baerii baicalensis) er andre viktige arter med kommersiell verdi. De er også endemiske arter.
Fugler
Bajkalsjøen tilbyr et mangfold av habitater for vannfugler. Ved innsjøen finnes høye klipper, svaberg, rullesteinstrender, sandstrender, deltaer, bekker, elver, marskland, myrer, sivskoger og taiga. Det finnes til og med saltsjøer på øya Olkhon og på et platå ved innsjøen.
Klippene rundt sjøen har mindre betydning for vannfugler, og tilbyr egnede hekkeplasser for bare tre arter: storskarv, siland og gulbeingråmåke. Steinkysten tjener også som hvilested for måker og strandsniper. Rullesteinstrendene finnes spesielt på sørøst-kysten og frekventeres ofte av migrerende vadefugler. Sandstrender er ikke så vanlig i Bajkalsjøen, men de finnes ved elvedeltaer og blir besøkt av forskjellige vadefugler, hovedsakelig snipefugler, loer og rovterne. Saltsjøene i området blir vanligvis unngått av andre vannfugler, men rustanden hekker her. Harlekinand og fjellbekkasin trives ved bekker. De store elvene blir generelt lite brukt av vannfugler i sommerhalvåret, men innsjøens utløp i Angara, som vanligvis ikke fryser helt om vinteren, gjør det mulig for enkelte arter av ender å overvintre; spesielt gjelder dette kvinand og laksand. Marskland og myrer blir brukt som hekkesteder for ulike arter av ender, vadefugler, måker og terner. Sivskoger forekommer lokalt i større elvedeltaer, og er habitat for sothøne og noen andearter. I de høye grantrærne på taigaen rundt innsjøen kan lappfiskand og kvinand hekke i huller i trærne.
Virvelløse dyr
Bajkalsjøen er vert for en rik fauna av virvelløse dyr. Epischura baikalensis er endemisk for innsjøen og er den dominerende dyreplanktonarten; den utgjør 80 til 90% av total biomasse.
Blant de mest varierte virvelløse gruppene er amfipoder, ferskvannssnegler, leddormer og flimmerormer:
Amfipoder
Mer enn 350 arter og underarter av amfipoder er endemiske for sjøen. De er svært varierte i økologi og utseende, fra Macrohectopus til de relativt store dypvannslevende Abyssogammarus og Garjajewia, den lille planteeteren Micruropus og den parasittiske Pachyschesis (parasittisk på andre amfipoder). «Gigantismen» hos noen av bajkal-amfipodene, som har blitt sammenlignet med det som kan ses hos amfipoder i Antarktis, har blitt forklart på grunn av det høye nivået av oppløst oksygen i sjøen. Blant «gigantene» er flere arter av Acanthogammarus som finnes på både grunt vann og store dybder. Disse iøynefallende og vanlige amfipodene er i hovedsak kjøttetere (eter også detritus), og kan nå en kroppslengde på opptil 7 cm.
Hundre blomster-kampanjen
Hundre blomster-kampanjen (forenklet kinesisk: 百花运动; tradisjonell kinesisk: 百花運動; pinyin: bǎi huā yùndòng, La hundre blomster blomstre) var en kortvarig fenomen i Folkerepublikken Kinas historie fra 1956 til 1957. Det begynte med at Kinas kommunistpartis lederskap tillot og oppfordret til at folk la frem sine alternative syn og sin kritikk av samfunnsproblemer.
Bajkalsjøen
Snegler og muslinger
Siden 2006 er det kjent nesten 150 arter ferskvannssnegler i Bajkalsjøen, inkludert 117 endemiske arter fra undergruppene Baicaliinae (del av Amnicolidae) og Benedictiinae (del av Lithoglyphidae) og gruppene skivesnegler og fjærgjellesnegler. Alle de endemiske artene er registrert mellom 20 og 30 meters dyp, men de fleste lever hovedsakelig på grunnere vann. Om lag 30 ferskvannssneglearter kan sees dypere enn 100 m, som representerer den omtrentlige grensen for sollyssonen, men bare 10 er virkelige dypvannsarter. Generelt er bajkalsneglene tynne og små. To av de vanligste artene er Benedictia baicalensis og Megalovalvata baicalensis. Artsmangfoldet av muslinger er lavere med mer enn 30 arter; omtrent halvparten av disse, alle i gruppene Euglesidae, kulemuslinger (Sphaerium) og ertemuslinger (Pisidium), er endemiske (den eneste andre gruppen i sjøen er Unionidae med en enkelt ikke-endemisk art). De endemiske muslingene finnes hovedsakelig på grunt vann, kun få arter på dypt vann.
Hundre blomster-kampanjen
Mange ytret slik kritikk. Men etter en stund slo man ned på de som hadde stått frem med kritikk av kommunismen i sin maoistiske form.
Bajkalsjøen
Leddormer, rundormer og flatormer
Med nesten 200 beskrevne arter, inkludert mer enn 160 endemiske, er Bajkalsjøen sentrum for et mangfold av akvatiske ferskvanns-fåbørstemakker. Et mindre antall andre ferskvannsleddormer er kjent: 13 arter av igler (Hirudinea) og 4 flerbørstemarker. Flere hundre arter av rundormer er kjent fra innsjøen, men en stor andel av disse er ikke beskrevet. Det er mer enn 140 endemiske arter av flatormer (Plathelminthes) i Bajkalsjøen, hvor de forekommer på et bredt spekter av bunntyper. De fleste av flatormene er rovdyr. De opptrer ofte svært tallrike i grunne farvann, der de vanligvis er mindre enn 2 cm lange, men i de dypere delene av sjøen kan den største, Baikaloplana Valida, nå opp til 30 cm når den er utstrakt.
Hundre blomster-kampanjen
Bakgrunn
Etter at Folkerepublikken Kina var blitt grunnlagt i 1949 var det som senere skulle omgjøres til Hundre blomster-kampanjen en liten kampanje avgrenset utelukkende til lokale byråkratier for ikke-kommunistiske embedsbærere for å få dem til å formidle sine syn på politiske virkemidler og eksisterende problemer til det sentrale byråkrati. Statsminister Zhou Enlai var den første leder av denne første kampanjen.
Bajkalsjøen
Svamper
Minst 18 arter av svamper forekommer i sjøen, inkludert 14 arter fra den endemiske familien Lubomirskiidae (de resterende er fra den ikke-endemiske familien Spongillidae). I de kystnære områdene av Bajkalsjøen er den største bentiske biomassen svamper. Lubomirskia baicalensis, Baikalospongia bacillifera og B. intermedia er uvanlig store til å være ferskvannssvamp og kan bli 1 m eller mer store. Disse tre er også de vanligste svampene i sjøen. Mens Baikalospongia vanligvis har skorpe- eller teppelignende strukturer, har L. baicalensis ofte forgreningsstrukturer, og i områder hvor den er vanlig kan den danne «undervannsskoger». De fleste svampene i sjøen er vanligvis grønne når de er levende på grunn av symbiotiske grønnalger (zooklorella), men kan også være brune eller gulaktige.
Hundre blomster-kampanjen
Bakgrunn
Til tross for Zhou Enlais og andre ledende embedsbærer i byråkratiets iherdige innsats ble denne kampanjen mislykket. Ingen våget å snakke åpent ut.
Bajkalsjøen
Historie
Bajkalområdet, noen ganger kjent som Bajkalia, har en lang historie med menneskelig beboelse. Mellom 500- og 1000-tallet bodde kurjukanerne i området, en folkegruppe som det ikke finnes mye spor av i dag. De ble trengt nordover av den mongolske ekspansjonen, og området ble senere bosatt av det mongolske folket burjatene.
Hundre blomster-kampanjen
Bakgrunn
Under en konferanse i det kommunistiske politbyrå i 1956 gikk Zhou Enlai inn for en bredere anlagt kampanje, denne gangen beregnet på hele bredden av den kinesiske intelligentsia slik at de fikk gi uttrykk for sin kritikk av regjeringen. Kommunstpartiets formann Mao Zedong gikk inn for forslaget.
Bajkalsjøen
Historie
Bajkal ligger i det tidligere nordlige territoriet til Xiongnu-føderasjonen, der hærene i Han-dynastiet forfulgte og beseiret Xiongnu-styrker i de siste 200 årene f.Kr. Kineserne registrerte at innsjøen var et «stort hav», ga det navnet Běihǎi («nordsjøen»), og regnet det som en av de fire sjøene som utgjorde Kinas yttergrenser.
Hundre blomster-kampanjen
Bakgrunn
«Regjeringen trenger folkets kritikk» sa Zhou i en av sine taler i 1956. ''«Uten denne kritikk av regjeringen vil den ikke være i stand til å fungere som 'Folkets demokratiske diktatur'. Slik går grunnlaget for sunn regjering tapt ... Vi må lære av gamle feilgrep, vi må lytte til all slags sunn kritikk, og gjøre hva vi kan for å møte kritikken.»''
Bajkalsjøen
Historie
Lite var kjent for europeerne om innsjøen inntil russerne til området i det 17. århundre. Den første russiske oppdagelsesreisende var Kurbat Ivanov i 1643. Russisk ekspansjon i burjatområdet rundt Bajkalsjøen i 1628-58 var en del av den russiske erobringen av Sibir. Den ble først gjort ved å følge Angara oppstrøms fra Jenisejsk (grunnlagt 1619), og senere ved å bevege seg sør fra Lena-elven. Den andre russiske ekspedisjonen til sjøen, i 1647, ble ledet av Vasilij Kolesnikov, som lot bygge en ostrog på nordkysten. Ivanov og Kolesnikovs ekspedisjoner var til stor nytte for den geografiske kunnskapen på den tiden.
Hundre blomster-kampanjen
De hundre blomster
Om sommeren 1956 hadde Mao fattet interesse for tanken, og hadde begynt å sikre seg den ledende rolle i det som i utgangspunktet Zhou Enlais prosjekt. Den opprinnelige plan hadde vært å la de intellektuelle diskutere landets problemer for å kunne fremme nye kunstneriske uttrykk og nye kulturelle institusjoner. Men Mao så på prosjektet som en måte å fremme sosialismen på. Mao mente at sosialismen var den eneste «sanne» tenkemåte, og at det ville bli åpenbart også for ikkekommunistiske kinesere at den var kapitalismen overlegen, bare man fikk gjennomdiskutert det. I en senere tale av Mao med tittelen Om den riktige behandlingen av motsigelser i folket, (27. februar 1957) gav Mao kampanjen helhjertet støtte.
Bajkalsjøen
Historie
Den første vitenskapelige ekspedisjonen ble utført i privat regi av Peter den store i 1723-24, og ledet av den tyske naturforskeren Daniel Gottlieb Messerschmidt.
Hundre blomster-kampanjen
De hundre blomster
Slik begynte Hundre blomster-bevegelsen.
Bajkalsjøen
Historie
På slutten av 1800-tallet, i forbindelse med byggingen av den transsibirske jernbanen, antok den gelogiske og geografiske kartleggingen av området en mer systematisk karakter. Byggingen av den naturskjønne bajkalbanen rundt den sørvestlige enden av sjøen krevde 200 broer og 33 tunneler. Etter hvert som jernbanen ble bygget, ble en stor hydrogeografisk ekspedisjon ledet av F.K. Drisjenko, som produserte det første detaljerte konturkartet av innsjøen.
Hundre blomster-kampanjen
De hundre blomster
Navnet kom fra et dikt: 百花齐放，百家争鸣 (Pinyin Bài Huā Qífàng, Bǎi Jiā Zhēngmíng, «La hundre blomster blomstre, la hundre skoleretninger kappes med hverandre»). Mao brukte dette sitatet for å meddele de intellektuelle hva han ønsket fra dem.
Bajkalsjøen
Historie
I 1918 var innsjøen åsted for et mindre sammenstøt mellom de tsjekkoslovakiske legionene og den røde armé. Om vinteren, når innsjøen fryser, kan innsjøen til tider krysses til fots – men med risiko for frostskader og dødelig hypotermi fra den kalde vinden som blåser uhindret over sjøen. Vinteren 1920 omkom mange soldater i den store sibirske ismarsjen, da styrker fra den hvite armé trakk seg tilbake over sjøen.
Hundre blomster-kampanjen
De hundre blomster
Kampanjen begynte sent på høsten 1956. Til å begynne med ble ingen kritikk rettet direkte mot sentralregjeringen, skjønt det var en betydelig økning av råd som gikk i konservativ retning. Statsminister Zhou mottok noen av disse brevene, og kom til den oppfatning at kampanjen ikke hadde den ønskede fremdrift. Zhou tok dette senere opp med Mao og mente at det trengtes mer oppildnende oppmuntring fra det sentrale byråkrati for å få de intellektuelle til å bli friere med sin kritikk.
Bajkalsjøen
Historie
Byggingen av Irkutsk-demningen i 1950-årene førte til at vannstanden i innsjøen steg med 1,4 meter.
Hundre blomster-kampanjen
De hundre blomster
Våren 1957 sa Mao at kritikken var nødvendig og begynte å kritisere dem som sviktet ved ikke å sende inn noen sunn kritikk til regjeringen. Mange intellektuelle hadde luktet at dette var en slags felle, men gav til slutt etter og gav uforblommet uttrykk for nokså grunnleggende kritikk av partiets styremåte. I perioden 1. juni til 17. juli 1957 strømmet det inn mange millioner brev med kritikk til statsministerens kontor og andre myndighetsorganer. Mange av brevene ble funnet å bryte med det Mao mente var sunn kritikk; Mao mente at kritikken nå nådde opp til et skadelig og ukontrollertbart nivå. Mange brev hadde oppfordret regjeringen til å styre demokratisk og åpne seg opp. Zhou var en stund tilsynes villig til å gå inn på kritikernes synspunkter, men Mao ville ikke. For ham var denne skadelige kritikk et angrep på hans eget lederskap. Mao betraktet mange av brevene for absurde. Det gjaldt for eksempel forslag som at «kommunistpartiet burde gi fra seg makten», «de intellektuelle blir i praksis utsatt for en tortur ved å tvinges til å leve i et kommunistisk land», «landet bør deles opp, og hver landsdel burde ha sitt eget politiske parti», og «det burde være flere partier som regjerte landet på skift, i fireårsperioder».
Bajkalsjøen
Miljøtrusler
I 1960-årene ble det bygget en cellulosefabrikk ved byen Bajkalsk i den sørlige enden av innsjøen. Gjennom flere tiår gikk tusenvis av tonn med dioksiner og andre giftige biprodukter fra produksjonen ut i vannet. Protester fra miljøvernere og ulønnsomhet førte til at produksjonen ble midlertidig stoppet i 2008. Det har vært forsøk på å gjenopplive fabrikken, men i desember 2013 ble papirmøllen nedlagt for godt, etter 47 år med utslipp. 2 000 arbeidere mistet jobben.
Hundre blomster-kampanjen
De hundre blomster
I juli 1957 avblåste Mao kampanjen, og det var intet Zhou kunne gjøre for å forhindre det. Maos tidligere tale Om den riktige behandlingen av motsigelser i folket, som ikke var blitt publisert, ble omskrevet slik at meningen ble en annen, og ble så senere utgitt i sin nye form med brodd mot høyrekreftene.
Sašo Jereb
Han representerte Slovenia under Sommer-OL 2004 i Athen, der han ble utslått i andre runde.
Bajkalsjøen
Miljøtrusler
I 2006 annonserte den russiske regjeringen at de ville bygge verdens første internasjonale urananrikningssentrum på et eksisterende atomanlegg i Angarsk, 95 km nedstrøms fra innsjøen. Senteret skal anrike uran sendt fra stater som ikke har noen kjernefysisk infrastruktur, og siden selge det tilbake. Kritikere og miljøvernere hevder det vil gi risiko for en katastrofe i regionen og oppfordrer regjeringen til å revurdere.
Hundre blomster-kampanjen
Etter kampanjen
Etter at kampanjen var offisielt over begynte Maos voksende hat mot intelligentsiaen å gi seg sine utslag. Nå fulgte en forsterket utgave av den antihøyrebevegelsen han hadde startet fem år før, nå styrt av Maos overbevisning om at intelligentsiaen var roten til alle landets vanskeligheter. Mao beordret de kontrarevolusjonære arrestert, og mange fikk hard straff. Tortur og dødsstraff uten dom var blant virkemidlene.
Bajkalsjøen
Miljøtrusler
Russiske økologer advarer mot den økende forurensningen fra turisme. De hevder at tonnevis med flytende avfall (kloakk) og annet søppel fra turiststeder blir dumpet inn i den UNESCO-beskyttede innsjøen årlig. I tillegg er en stor bidragende faktor til forurensning av innsjøen båttrafikken. Skip, båter, yachter og andre fartøy produserer 25 000 tonn flytende avfall årlig, men bare 1 600 av dem havner på de riktige avhendingsanleggene. Avfallet i sjøen har utløst veksten av vannplanter som Spirogyra og vasspest, som aldri før har vokst der før. Forskere har funnet en betydelig opphopning av vannplanter og døde muslinger på nordkysten av sjøen.
Hundre blomster-kampanjen
Etter kampanjen
De tendenser som kom så tydelig til uttrykk under denne prosessen skulle igjen gjøre seg enda sterkere gjeldende under kulturrevolusjonen som begynte knapt ti år etter.
Skiskyting under Vinter-OL for ungdom 2016 – Miksstafett
Miksstafett i skiskyting under Vinter-OL for ungdom 2016 ble avholdt 21. februar 2016 på Birkebeineren skistadion. Norge vant øvelsen foran Tyskland og Italia.
Andrea Camilleri
Andrea Camilleri (født 6. september 1925 i Porto Empèdocle, død 17. juli 2019 i Roma ) var en italiensk forfatter og regissør.
Camilleri er kjent for sin romanhelt commissario (kommissær) Montalbano. Forfatteren bokdebuterte i moden alder, etter et langt liv som teatermann og tv-regissør, blant annet kjent for sine dramatiseringer av Maigret-romaner. I tillegg til kriminalfortellingene skrev Camilleri en rekke historiske skildringer fra Sicilia. Typisk i forfatterskapet var den raffinerte bruken av ulike italienske dialekter for å karakterisere romanpersonene, rammet inn av en prosa med et stort tilfang av regionale uttrykksmåter. Mange av Montalbano-bøkene er filmatisert.
De tre første romanene i Montalbano-serien er oversatt til norsk, Slik vann tar form (2003), Terrakottahunden (2005) og Matpakketyven (2009) og utgitt på Gyldendal.
USS «Forrest Sherman» (DDG-98)
USS «Forrest Sherman» (DDG-98) er en amerikansk destroyer i Arleigh Burke-klassen med hjemmehavn i Norfolk i Virginia. Skipet, som oppkalt etter admiral Forrest Sherman, tilhører Atlanterhavsflåten i den amerikanske marinen.
Sterrhoptilus
Sterrhoptilus er en slekt med sangfugler (Passeri) som inngår i brillefuglfamilien (Zosteropidae). Dette er spurvefugler (Passeriformes), som er endemiske for øygruppen Filippinene. Slekten omhandler tre arter, hvorav én er monotypisk. Sammen med de tre artene i slekten Dasycrotapha, og med bakgrunn i det karakteristiske stripemønstret disse tilsammen seks artene har på ryggen, kalles gjerne disse fuglene for nålrygger.
Taksonomi
De tre artene i denne gruppen ble tidligere regnet som konspesifikke, men de er nå delt i tre selvstendige arter.
Inndeling
Inndelingen følger i hovedsak IOC version 11.1, men med noen justeringer i henhold til kommende rettelser i IOC version 11.2. Norske navn på artene følger Norske navn på verdens fugler og er i henhold til Syvertsen et al, (2020).
Bae Ki-tae
Bae Ki-tae (også stavet Bae Gi-tae eller Ki Tae-bae) (koreansk: 배기태) (født 3. mai 1965 i Daegu) er en sørkoreansk tidligere skøyteløper.
Bae Ki-tae vant VM på skøyter, sprint i 1990 i Tromsø, og deltok under vinter-OL for Sør-Korea i 1984 i Sarajevo og i 1988 i Calgary med 5.-plass på 500 m i 1988 som beste resultat.
Visistacaritra
Viśiṣṭacāritra (sanskrit; kinesisk: 上行; pinyin: Shàngxíng, japansk: Jōgyō) er en bodhisattva som nevnes i 15., 21. og 22.kapittel av Lotussutraen. Han er en av de fire store bodhisattvaer fra jorden som ifølge teksten beskytter Lotussutraen og dens tilhørere.
Innenfor Nichirenbuddhismen betraktes den religiøse reformator Nichiren (1222-1282) som en inkarnasjon av Viśiṣṭacāritra.
Kylix
Kylix (gresk: κύλιξ, flertall κύλικες, kylikes) er en type drikkeskål i keramikk som ble brukt i antikkens Hellas.
De ble brukt i finere selskaper, spesielt symposier. Formen gjør den egnet til å drikke av mens man ligger, men krever en viss finesse for å unngå at man søler seg til.
Kylikes var oftest vakkert dekorert, gjerne med scener knyttet til vindrikking, erotikk eller humoristiske scener fra mytologi eller hverdagsliv.
Spillet kottabos, som var vanlig underholdning på symposier, består av at man kaster den siste vinresten fra en kylix mot et mål, gjerne en bronseplate slik at det blir en lyd om man treffer. Terrakotta viste seg som en populær substans i produksjonen. En type terrakotta kalt for «rødvare» var særlig verdsatt blant grekerne og etruskerne for dens konsentrasjon av ferrooksid som ga den en rødfarge.
Jokke med Tourettes
Jokke med Tourettes var et norsk band, dannet i 1997. Bandet, med Joachim Nielsen i front, var en videreføring av bandet Jokke & Valentinerne som formelt ble oppløst i 1994. Petter Pogo er ved siden av Jokke den eneste som har spilt i begge band.
Jokke med Tourettes gav ut to studioalbum: Trygge Oslo (1997) og Billig lykke (1999). Da Jokke døde i 2000 var bandet i gang med innspillingen av sitt tredje album. Fire låter fra dette albumet er med på samleplaten Prisen for popen fra 2002.
Flere av medlemmene fra The Tourettes, Petter Pogo, Petter Baarli og Runar «Kula» Johannessen, har vært faste medlemmer i tributebandet Valentourettes siden 2003. Bandet turnerer med låter fra hele Jokkes karriere og har hatt ulike vokalister.
Friidrett under Panamerikanske leker 1983 – 100 meter kvinner
Øvelsen Kvinnenes 100 meter under Panamerikanske leker 1983 ble avholdt i Caracas, Venezuela 23. og 24. august 1983.
Forsøksheat
Resultatene var som følger:
Her Awakening
Her Awakening er en amerikansk stumfilm fra 1911, regissert av D. W. Griffith.
Friidrett under Panamerikanske leker 1983 – 100 meter kvinner
Forsøksheat
Vind: Heat 1: -0,7 m/s
Finale
Vind: -2.7 m/s
ISO 3166-2:KI
ISO 3166-2:KI er Kiribatis del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Kiribati er det definert koder for tre øygrupper. Inndelinga er geografisk, da Kiribati ikke har noen administrative inndelinger.
Hver kode består av to deler, atskilt av en bindestrek. Første del er KI, ISO 3166-1 alfa-2-koden for Kiribati. Andre del er en bokstav.
Nasjonalrett
Nasjonalrett er en matrett som representerer et spesielt land, nasjon eller region.
Nasjonalretter kan oppstå av flere grunner. Det kan være fordi det er en vanlig matrett for størstedelen av innbyggerne, at den representerer etniske folkegrupper i et land, eller fordi det er en særegen matrett med landets eller regionens egne produserte ingredienser.
Nasjonalretter er en del av nasjoner eller regioners identitet og selvbilde. Under den europeiske imperialismen opprettet land nasjonalretter med formål å skille seg ut ifra sine rivaler.
Stereocerus
Stereocerus er en slekt av billene i delgruppen (underfamilien) Pterostichinae i familiegruppen løpebiller.
Utbredelse
Slekten har en holarktisk utbredelse.
Systematisk inndeling
Slekten blir gjerne plassert som en underslekt av Pterostichus.
NGIn
NGIn (Innovative Tools and Services for NorduGrid) er et prosjekt stiftet av Nordunet3-programmet for perioden 1. juni 2006 til 30. juni 2010. Prosjektet fokuserer på å utvikle nye eksperter innen grid computing for å sørge for kontinuerlig utvikling av innovative verktøy og tjenester for NorduGrids grid-mellomvare, Advanced Resource Connector (ARC).
Hovedmålet for NGIn-prosjektet er å lære opp nye grid-eksperter. Læringsprogrammet inkluderer en nordisk grid-skole og ph.d.-studenter innen grid. Prosjektets aktiviteter vil være på linje med de andre grid-initiativene og vil dermed være med på å sørge for interoperabilitet mellom de forskjellige løsningene på markedet.
NGIn støtter fem ph.d.-prosjekter ved Universitetet i Oslo, Uppsala universitet, Lund universitet og Helsinki Institute of Physics (HIP).
W12
W12 er en forbrenningsmotor som VAG-gruppen har produsert siden 2001. Motoren er har et sylindervolum på 6,0 liter og har fra 320hk til 600hk.
Motoren fins også i Bentlet Continental, VW Touareg, GOLF 6 W12 Prototype, Bentley Mulsane og Bentley Flying Spur.
Massedrapet på Kongsberg
Klokken 18:13 fikk politiet meldinger fra personer om at en mann beveget seg rundt i Kongsberg sentrum med våpen. Meldingene gikk ut på at han var bevæpnet med pil og bue. Klokken 18:17 betegnet politiet dette som PLIVO («pågående livstruende vold»). Gjerningspersonen gikk blant annet til angrep inne i en Coop Extra-butikk. Den 37 år gamle danske statsborgeren Espen Andersen Bråthen ble pågrepet klokken 18:47 samme dag som drapene ble begått. Han ble deretter siktet for forholdene.
Ofre
De fem drepte var fire kvinner og en mann i alderen 52 til 78 år. Det ble ikke gjort kjent for allmenheten hvilke skader de resterende ofrene fikk, men de var ikke livstruende. En av de skadde var en politimann i sivil. Etterforskningen indikerte at ofrene alle ble angrepet på forskjellige steder, og den 15. oktober var alle tre skadde utskrevet fra sykehus.
Etterforskning
Gjerningsmannen ble ført til en politistasjon i Drammen, der hans forsvarsadvokat,, sa at han ble avhørt i mer enn tre timer og samarbeidet med politiet. Han har tilstått angrepet. Politiets sikkerhetstjeneste undersøker om hendelsen er knyttet til terrorisme. Han er siktet for drapet på fem personer og skadet flere, men dette kan endre seg i henhold til etterforskningens fremdrift.
I en pressekonferanse 16. oktober opplyste politiet at hypotesen om at han har konvertert til islam er svekket, mens teorien om psykisk sykdom er den sterkeste.
Ettervirkninger
Få timer etter hendelsen sendte Politidirektoratet ut nasjonal ordre om midlertidig bevæpning. Det var imidlertid ingen endring i det nasjonale trusselnivået i landet.
Gjerningsmannen
Gjerningsmannen er en mann som ble født i Norge i 1983 av en norsk far og en dansk mor. Han er dansk statsborger, men har bodd hele livet i Norge. Han bodde i Kongsberg i tidspunktet for angrepet.
Konvertering til islam
Gjerningsmannen har hevdet at han var en nylig konvertitt til islam.
En barndomsvenn leverte i 2017 en bekymringsmelding av siktede. I desember dette året publiserte Bråthen en video på YouTube hvor han advarte mot kommende ugjerninger med røtter i islam. Politiet betraktet ham på dette tidspunktet som ufarlig.
I videoen sier Bråthen følgende:
En engelsk versjon av den samme meldingen ble også publisert på YouTube.
Lokalt politi gjennomførte en bekymringssamtale med Bråthen to dager etter at videoen ble lagt ut. Politiet var sist i kontakt med ham i 2020 og de hadde vært bekymret for hans mulige radikalislamistiske synspunkter.
Bråthen fortalte at han hadde fått en «religiøs åpenbaring», og at han hadde fått beskjed om at han skulle formidle et budskap til hele verden. Det var vanskelig å føre en vanlig samtale med Bråthen, for han snakket usammenhengende og virket ikke frisk sa Oussama Tlili, som er styreleder i Kongsberg Islamsk kultursenter. Han vurderte å kontakte politiet, men det forble bare med tanken.
Ifølge Senaid Kobilica, styreleder for Muslimsk Dialognettverk, er det ikke spor av at Bråthen hadde konvertert til islam. For eksempel i form av at Bråthen hadde gjennomgått noen formell seremoni eller at han hadde kunnskap om islam. Islamsk råd uttalte at «hans levemåte og uvitenhet om grunnleggende islamsk teologi, underbygger at han aldri har vært muslim».
Tidligere straffedømt
Gjerningsmannen var kjent av politiet og hadde flere tidligere straffedommer, deriblant for innbrudd. I 2012 ble han dømt for kjøp av mindre mengder hasj.
I 2020 ble han dømt av Kongsberg og Eiker tingrett til seks måneders besøksforbud mot to nære familiemedlemmer etter at han truet med å drepe en av dem.
Reaksjoner
På fredag 15. oktober besøkte statsminister Jonas Gahr Støre og justis- og beredskapsminister Emilie Enger Mehl Kongsberg på vegne av Regjeringen for å gi uttrykk for medfølelse og for å anerkjenne Kongsberg-samfunnet for å stå sammen.
På søndag 17. oktober deltok Kronprins Haakon og kronprinsesse Mette-Marit, samt justis- og beredskapsminister Emilie Enger Mehl på en sørgegudstjeneste i Kongsberg kirke.
Kong Harald og kongefamilien uttrykkte sin medfølelse i et brev til Kongsbergs ordfører. FNs generalsekretær António Guterres uttrykte sin sympati med ofrenes familier og Norges folk, og Pave Frans fordømte drapene i en tale fra Vatikanpalasset.
Rettssak
Rettssaken startet 11. mai 2022 i Hokksund tingrett. Det var satt av 28 dager til saken.
Rettspsykiatriske vurderinger og diagnoser
I februar 2022 leverte rettspsykiaterne Harald Brauer, Helge Haugerud og Knut-Petter Langlo sin rapport om Espen Andersen Bråthen. Rapporten gav Bråthen en psykisk lidelse og hevder at Bråthen har vært psykotisk på gjernings- og observasjonstidspunktet og dermed strafferettslig utilregnelig.
Domfellelse
24. juni 2022 ble Bråthen dømt til overføring på tvungent psykisk helsevern for fem drap, 11 drapsforsøk og en rekke grove trusler i Kongsberg. Han ble også dømt til å betale flere hundre tusen kroner i oppreisning og erstatning til fornærmede, pårørende og etterlatte.
William Martínez
William Martínez (født 13. januar 1928, død 28. desember 1997) var en uruguayansk fotballspiller som blant annet spilte for Rampla Juniors.
Han ble tatt ut til VM i fotball 1950, der laget hans vant gull.
Amon av Juda
Amon var ifølge Bibelen konge i Kongedømmet Judea. Navnet betyr «bygger». Han ble konge etter sin far Manasse. Han regjerte som konge i bare to år og ble så myrdet i en sammensvergelse på grunn av sin påståtte gudløshet. Han ble etterfulgt av sin sønn Josija.
Europamesterskapet i basketball for menn
Europamesterskapet i basketball, internasjonalt kjent under navnet EuroBasket, finner sted hvert fjerde år. Europamesterskapet er samtidig kvalifisering for VM. Det kommende mesterskapet finner sted i september 2022, etter å ha blitt utsatt ett år på grunn av koronaviruspandemien.
Historie
Oversikt over medaljer siden starten i 1935:
AMX VCI
AMX VCI (fransk: Véhicule de Combat d´Infanterie) er et fransk beltegående pansret personellkjøretøy utviklet på 1950-tallet. De første produksjonsmodellene sto ferdig i 1959, og var bygget på chassiset til stridsvognen AMX-13.
Jon Gisle
Gisle har vært redaktør av flere tidsskrifter med stoff om tegneserier, fra Serieleseren via Tekst og Tegning på slutten av 1970-tallet som han startet og stort sett drev selv, til det mer ambisiøse TEGN – tidsskrift om og med tegneserier. Gisle var også en av stifterne av foreningen Norsk Tegneserieforum i 1980. Han var blant initiativtakerne til Norsk kulturråds støtteordning for tegneserier, og var medlem av rådets vurderingsutvalg for tegneserier fra starten i 1990 til 2004, hvorav de siste ti år som utvalgets leder. Fra 1998 til 2012 var han styremedlem i stiftelsen Norsk Animasjonsforum, som styreleder 2003-2004 og 2008-2012. Norsk Animasjonsforum driver Fredrikstad Animation Festival.
Fra 1999 til 2008 var han ansatt i Arbeidsretten, de siste fem årene som dommer og rettens nestleder. Han er siden 2008 tilknyttet advokatfellesskapet Arbeidsrettsadvokatene og tilknyttet Advokatene i Børsgården DA i Drammen.
Gisle har også utgitt Jusleksikon, Kunnskapsforlaget, 5. utgave Oslo 2017. Jusleksikon eksisterer også i en langt mer oppdatert utgave på nett. Gisle er medforfatter på prosjektet arbeidsrett.no, som ledes av professor Henning Jakhelln og stipendiat Helga Aune, og medredaktør sammen med Jakhelln og Aune på kommentarutgaven til arbeidstvistloven som er en del av prosjektet. Jon Gisle er også medarbeider på en del juridiske emner i Store norske leksikon, og har skrevet kommentarer til arbeidstvistloven i Gyldendal Rettsdata. Gisles spesialområde innenfor jussen er kollektiv arbeidsrett/tariffrett, men han har etter hvert orientert seg mer og mer i retning trygderett og individuell arbeidsrett. Gisle var i en årrekke forlagsredaktør og redaksjonssjef i fagbokforlaget TANO og har også jobbet som redaktør i Kunnskapsforlaget og Aschehoug.
Julebrus
Julebrus er en samlebetegnelse for ulike typer norsk brus som tradisjonelt blir solgt i tida rundt jul, men som på 2000-tallet er i handelen fra oktober til januar. Det hersker uenighet blant julebrusprodusentene om hvilken julebrus som var først på markedet. Hansa bryggeri hevdet at de var først med sin julebrus i 1970. Andre har hevdet at Hamar bryggeri introduserte sin julebrus i 1960-årene. Brynild har på sin side hevdet at de allerede i 1958 solgte Festbrus, med motiv av dansende julenisser, og derfor var først.
Varianter
Julebrus er stort sett rød eller mer brunlig, men kommer også i grønn og gul. I Telemark skiller man mellom to typer julebrus: «klar» og «grumset». Den grumsete julebrusen er oransje og opak, mens den klare julebrusen er rødere og transparent. Hamar bryggeri reklamerte for «grønn, festlig julebrus».
På Sørlandet og på Hamar og andre midtre og nordlige deler av Østlandet (Oppland og Hedmark), i Trondheim og sørlige deler av Nord-Norge, er julebrusen brun og smaker litt som champagnebrus. I sørlige deler av Østlandet samt Vestlandet og i deler av Nord-Norge er julebrusen stort sett rød og smaker som eventyrbrus som er den mest vanlige røde brusen resten av året.
I 2004 besluttet Aass Bryggeri å legge ned produksjonen av julebrus, noe som ble dårlig mottatt blant tilhengerne. Tilbakemeldingene bryggeriet mottok etter nedleggelsen førte til at produksjonen ble gjenopptatt.
Julemust
I svensk tradisjon er en tilsvarende leskedrikk ved juletider også en søt brustype, i Sverige kalt . Drikken skiller seg fra julebrus hovedsakelig ved bruken av maltekstrakt og humle. Ingrediensene kommer av at must historisk ble utviklet som et alkoholfritt alternativ til øl.
Roma Mineralvannfabrikk i Lillestrøm er den eneste norske produsenten av julemust.
Nålrygger
Nålrygger eller nålerygger refererer til seks arter med sangfugler i brillefuglfamilien (Zosteropidae), men det er ikke en enhetlig systematisk gruppe, men derimot en fellesbetegnelse for artene i to ulike systematiske grupper, med tre arter i hver, men innenfor én og samme biologiske familie. Alle seks er endemiske for Filippinene.
Disjunkte mengder
Disjunkte mengder er i matematikk mengder som ikke har noe felles element. Dersom mengdene A og B er disjunkte, så er snittet lik den tomme mengden:
I sannsynlighetsregning snakker man også om disjunkte hendelser. Det er her snakk om to eller flere hendelser som ikke kan opptre samtidig. Dette må ikke forveksles med statistisk uavhengighet.
Referanser
<References/>
Argulus lunatus
Argulus lunatus er en art av fiskelus. Dette er en type krepsdyr som lever som parasitter på større dyr, i regelen fisk. Arten ble beskrevet i 1944. Den ble funnet ved Norfolk i Virginia, USA.
Operculum
Operculum kan vise til:
Tinningbein
Tinningbeinet, Os temporale er en knokkel i hjernekassen som ligger rundt øret. Det er et tinningbein på hver side av hodeskallen, adskilt nedentil av kilebeinet og bakhodebeinet. Tinningbeinet har en komplisert struktur der underkjeven hengsler mot hjernekassen hos pattedyr, og omslutter mellomøret og det indre øret. Det latinske navnet henviser til tempus - tid, fordi et tinningbein kan minne vagt om et gammeldags solur.
Bygning
Tinningbeinet er et komplisert bein med flere distinkte deler. Det kan hovedsakelig deles i to deler, en øvre flat eller svakt konkav del kalt pars squamosa og dekker tinningen og delvis ligger over issebeinet, og en mer ugjevt formet del kalt pars petrosa som delvis stikker inn i hjernekassen og skiller midtre skallegrop der tinninglappene ligger (på hver side) fra bakre skallegrop, der lillehjernen ligger. De to delene er egentlig to knokler med forskjellig opphav: pars squamosa er en del av skalletaket, mens pars petrosa er en del av innerkraniet.
Jazz Richards
Ashley Darel Jazz Richards (født 12. april 1991) er en walisisk fotballspiller som fra 30. juni 2020 er klubbløs.
Landslaget
Han ble tatt ut i EM-tropp til EM i Frankrike 2016.
Steyr 4K 7FA G 127
Steyr 4K 7FA G 127 er et sveitsisk pansret personellkjøretøy med beltedrift fra Steyr-Daimler-Puch. Den er en videreutvikling av Saurer 4K 4FA, og de første produksjonsmodellene sto ferdig i 1977.
Hubli-Dharwad
Tvillingbyene Hubli-Dharwad ligger ca. 430 km fra Bangalore, hovedstaden i delstaten Karnataka. Dharwad er det administrative sentrum i distriktet Dharwad, mens byen Hubli som ligger ca. 22 km unna er det kommersielle sentrum. Sammen danner de en tvillingby som regnes som distriktshovedstaden i Dharwad District.
Transport
Det går flere ekspress- og passasjertog mellom Hubli og Bangalore hver dag. Hubli er en viktig jernbanesentral, og har derfor daglig avganger til Bangalore, Mumbai, Pune, Delhi, Hyderabad, Ahmedabad, Vijayawada, Mysore og ukentlig avgang til Chennai, Howrah og Thiruvanantapuram.
Kingfisher Airlines flyr daglig til Bangalore og Mumbai. Hubli Airport vil snart kunne ta i mot fly om natten, og da forventer man at trafikken vil øke.
Vekterranet 2008
Bakgrunn
Sverige har de senere årene vært utsatt for flere tildels svært brutale pengetransportran, mens ransmiljøet i Norge har vært lite aktivt helt siden politiets etterforsking av Nokas-ranet i 2004.
Vakt Service er en av Norges største aktører på verditransport, og eide på ranstidspunktet 40 prosent av Norsk kontantservice (NOKAS).
Forløp
Ranet skal ha startet ca. kl. 21.00 31. mars da en maskert og bevæpnet mann angivelig tok seg inn i en pengetransport fra selskapet Vakt Service, på Bekkestua og truet to vektere med håndvåpen. Mens en mørk Audi med et ukjent antall ransmenn skal ha fulgt etter, kjørte pengetransporten deretter den vanlige ruta under våpentrussel. Et vitne skal ha observert en tom pengetransportbil på stedet, men ingen andre personer eller biler.
Transporten stoppet på flere steder, et titalls bankfilialer, i både Asker, Bærum og Buskerud, og vekterne skal ha blitt tvunget til å hente med seg store pengesummer. Tre av stedene som en mente at ranerne slo til var DnB NORs filialer på Rykkin, Vikersund og Steglet i Kongsberg. Ransmennene skal angivelig ha truet vekterne til å låse opp safer og forbigå sikkerhetstiltakene. Ransferden sluttet på Rykkinn Nærsenter i 01-tiden, der de to vekterne etter sigende ble etterlatt bundet inne i pengetransporten. Ranet ble varslet av vekterne klokken 01.30. Politiet opplyste at ranerne kan ha fått med så mye som 10 millioner kr i utbytte.
Tuomo Könönen
Tuomo Könönen (født 29. desember 1977) er en finsk fotballspiller som for tiden spiller i finske MyPa. Fra 2006 til 2009 spilte han for norske Odd Grenland. Han kom gratis til Odd fra MyPa. Könönen har seks landskamper for, den siste 25. januar 2006 mot Sør-Korea. Fra 2009 var Könönen tilbake i MyPa.
Vekterranet 2008
Forløp
Senere viste det seg at ranerne kun var innom Bekkestua, Rykkinn og Vik i Hole, som ligger mellom Sollihøgda og Hønefoss.
Etterforsking
Bevæpnede politistyrker fra Asker og Bærum og mange andre tilstøtende politidistrikter begynte så jakten på ranerne i timene etter at hendelsen ble kjent. Politiet regnet med at verditransporten var fanget opp av overvåkingskameraer når de kjørte mellom de ulike ransstedene. Politiet uttalte også like etter ranet at det bar preg av å være arrangert at et godt organisert ransmiljø. Nettavisen meldte senere på dagen at ransetterforskerne i Asker og Bærum politikammer mente at ranet måtte ha vært utført av noen med innside-kunnskap om rutinene til Vaktservice, dette bl.a på grunn av den detaljerte kunnskapen til ruten.
Flere vitner meldte seg etterhvert, som politiet mente kunne bringe lys over hendelsene.
Siktelse
Etter lange avhør utover dagen 1. april, endte det med at politiet siktet de to vekterne for medvirkning til grovt tyveri. En pressemelding fra politiet sa «Det er avhørene av de to vekterne som har ledet fram til siktelsen. Disse forklaringene er til dels motstridende på svært sentrale punkter når det gjelder hendelsesforløpet». Videre opplyste politiet på en pressekonferanse at de hadde fått oversendt funn fra blant annet verditransportens GPS og alarmsystemer fra vaktselskapet, som ikke stemte overens med forklaringene til vekterne. Politiet opplyste dagen etter ranet at de også etterforsket med tanke på at en eller begge vekterne kunne være presset inn i hendelsen.
De to siktede var i 20-årene og er bosatt på Østlandet. Begge de to siktede nektet straffeskyld. Den ene av de siktede fortalte i politi-avhør at den andre vekteren skal ha tatt frem et våpen og siktet på ham.
23. april ble den ene vekteren sluppet fri da politiet mener han ble ranet, mens den andre av vekterne ble siktet for grovt ran eller medvirkning til dette. 6. mai ble det kjent at den andre vekteren hadde tilstått at han var med på ranet av verditransporten.
Dom
Mars 2009 falt dommen etter vekterranet. 23-åringen ble dømt til 4 år og 10 måneder. Eksvekteren (24) ble dømt til 3 år og 10 måneder. Begge ble også funnet skyldig i å ha inngått forbund om å planlegge et tidligere verditransportran. 23-åringens bror (31) ble dømt for grovt heleri av 7,8 millioner av utbyttet.
Reaksjoner
Konsernsjef Heine Wang i Vakt Service uttalte etter at siktelsen ble kjent at «Vi er fornøyd med at disse ikke klarte å lure systemet, og er nå mest opptatt av å gratulere politiet med en rask oppklaring av saken».
Hver gang vi møtes - Sesong 5
Hver gang vi møtes - Sesong 5 er et samlealbum som ble gitt ut i 2016. Sangene er hentet fra TV 2-serien Hver gang vi møtes.
Pseudaethomerus
Pseudaethomerus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, brun- eller gråspraglete trebukker, forholdsvis tettbygde med kraftige bein. Antennene er betydelig lengre enn kroppen. Pronotum er nærmest tønneformet med en kraftig pigg i midten av siden. Dekkvingene er litt tilspisset i spissen og har en hesteskoformet, opphøyd ribbe rundt scutellum.
Levevis
Larvene lever i død ved.
Utbredelse
Slekten er utbredt i Mellom- og Sør-Amerika.
Emneknagg
En emneknagg (engelsk: hashtag) er symbolet # («hash») etterfulgt av et ord eller en frase – uten mellomrom mellom symbolet # og påfølgende bokstaver eller tall. En emneknagg tilfører metadata og knytter meldinger sammen. Bruken forenkler søk i sosiale nettverk som Twitter, Facebook, Google+ og Instagram og representerer en ny måte å søke etter informasjon på. Bruk av emneknagger kalles folksonomi som er en form for sosial bokmerking der brukerne selv velger ord og formuleringer i stedet for taksonomier laget av eksperter. Hensikten er å kategorisere emner, ideer og oppfordre andre til å bli med i samtaler. Emneknagger er ofte ikke regulert, noe som gir brukerne frihet til å uttrykke akkurat det de ønsker.